LIBER SECUNDUS. 503 



statuae Polyphemi, eruto oculo; cum ea pars imaginis clesit, 

 quae ingenium et indolem personae maxime referat. llanc 

 licet desiderari statuamus, nos nihilominus minime fugit in 

 scientiis particularibus jureconsultorum, mathematicorum, rhe- 

 torum, philosophorum, haberi levem aliquam mentionem aut 

 narrationes quasdam jejunas de sectis, scholia, libris, authori- 

 bus 1 9 et successionibus hujusmodi scientiarum ; inveniri etiam 

 de rerum et artium inventoribus tractatus aliquos exiles et 

 infructuosos ; attamen justam atque universalem Literarum 

 Historiam nullam adhuc editam asserimus. Ejus itaque et 

 argumentum, et conficiendi modum, et usum proponemus. 



Argumentum non aliud est, quam ut ex omni memoria re- 

 petatur, quae doctrinae et artes quibus mundi aetatibus et 

 regionibus floruerint. Earum antiquitates, progressus, etiam 

 peragrationes per diversas orbis partes (migrant enim scientiae, 

 non secus ac populi), rursus declinationes, obliviones, instaura- 

 tiones commemorentur. Observetur simul per singulas artes 

 inventionis occasio et origo ; tradendi mos et disciplina ; colendi 

 et exercendi ratio et instituta. Adjiciantur etiam sectse, et con- 

 troversiae maxime celebres quae homines doctos tenuerunt; ca- 

 lumniae quibus patuerunt ; laudes et honores quibus decoratae 

 sunt. Notentur authores praecipui, libri praestantiores, scholar, 

 successiones, academiae, societates, collegia, ordines, denique 

 omnia quae ad statum literarum spectant. Ante omnia etiam id 

 agi volumus (quod Civilis Historiae decus est, et quasi anima), 

 ut cum eventis causas copulentur ; videlicet ut memorentur na- 

 turaj regionum ac populorum ; indolesque apta et habilis, aut 

 inepta et inhabilis ad disciplinas diversas ; accidentia temporum, 

 quae scientiis adversa fuerint aut propitia ; zeli et mixturae re- 

 ligionum ; malitiae et favores legum ; virtutes denique insignes, 

 et efficacia quorundam virorum erga literas promovendas, et 

 similia. At haec omnia ita, tractari praecipimus, ut non criti- 

 corum more in laude et censura tempus teratur; sed plane 

 historice res ipsae narrentur, judicium parcius interponatur. 



De modo autem hujusmodi historiae conficiendae, illud in- 

 primis monemus ; ut materia et copia ejus non tantum ab 

 historiis et criticis petatur, verum etiam ut per singulas anno- 

 rum centurias, aut etiam minora intervalla, seriatim (ab ultima 

 antiquitate facto principio) libri praecipui qui per ea temporis 



1 Auctoribus in the original ; and frequently where the word occurs afterwards. But 

 I have adhered to the form used in the Nouum Organum. /. S. 



K K 4 



